Hei mahi whakamahere anake

Paerewa Paetae Toi Ataata 91738: Te whakamātau i ngā huānga toi o ngā toi ataata

Te Kaupapa Ako: Toi Ataata 2.2A v1

Te Ingoa o te Rauemi: Hinepūtehue

Whiwhinga: 4

Tohutohu mā te Ākonga

**Te Horopaki**

Kua uru koe ki te whakataetae toi ahutoru o te rohe.

Māu tētahi mahi toi ahutoru e kōwhiri hei tauira mō tāu ake mahi. Ka whakamahi rauemi kē atu koe ki te waihanga i tāu ake mahi toi ahutoru kia rite ai tōna āhua ki tō te tauira i kōwhiria rā e koe.

Ka aromatawaingia koe i runga i tāu whakamātau i ngā huānga toi ki te waihanga anō i tētahi momo mahi toi ahutoru.

**Hei Mahi**

1. Kōwhiria tētahi mahi toi ahutoru hei tauira māu. Āta tirohia ngā huānga i whakamahia ki te waihanga i taua mahi toi, pērā i te āhua, ngā tae, ngā whakairo, ngā ata, te mea, te mea. Whakaarohia me pēhea koe e waihanga anō ai i ērā āhuatanga me te whakamahi rauemi kē atu.
2. Waihangatia anō te mahi toi ahutoru ki ngā rauemi kua kōwhiria e koe. Tōna tikanga, ka kitea ngā huānga matua o te mahi toi i roto i tāu e waihanga ai, ahakoa te whakamahinga o rauemi kē atu.
3. Tukuna tāu mahi toi me ngā kōrero whakamārama.

Taunakitanga: Toi Ataata 91738 Hinepūtehue

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| *Te waihanga anō i tētahi momo mahi toi.*  Ka whakamātau i ngā huānga toi o ngā toi ataata i roto i tētahi kaupapa, horopaki rānei.  Ka whakaatu i te mārama ki ngā tikanga o ngā huānga toi o ngā toi ataata. | *He kaiaka te waihanga anō i tētahi momo mahi toi.*  Ka whakamātau i ngā huānga toi o ngā toi ataata kia hāngai tōtika ki tētahi kaupapa, horopaki rānei.  Ka whakamāori i ngā tikanga o ngā huānga toi o ngā toi ataata. | *He kairangi te waihanga anō i tētahi momo mahi toi.*  Ka whakamātau i ngā huānga toi o ngā toi ataata kia hāngai, kia whaitake tonu i roto i tētahi kaupapa, horopaki rānei.  Ka whakawhānui i ngā tikanga o ngā huānga toi o ngā toi ataata kia puta ai he māramatanga. |